《送座主给谏王公还贵阳》
清代·汪师韩

一叶秋原去国情，十年毂下避骢行。北宫久预参裁事，东掖咸知驳奏名。

独鹤绝群先路翥，寒鸡催客早晨鸣。黑云杳杳生蛮箐，鞞鼓西南未解兵。

作者简介：（1707—1774）浙江钱塘人，字韩门，又字抒怀，号上湖。雍正十一年进士。官编修、湖南学政。后主莲池书院讲席。少从方苞，得古文义法，中年以后一意穷经。有《观象居易传笺》、《诗学纂闻》、《上湖分类文编》、《理学权舆》等。